Joanna Lumijoki

**Joanna Lumijoki** (ent. **Sanna Heikkinen**, es. Johanna Anttila, 2021–2024, 2025–) on kuvitteellinen hahmo televisiosarjassa *[[Salatut elämät]]*, jossa häntä esittää Johanna Anttila. Hän on poliisi, johon Miki Kajander iski silmänsä Café Moosessa. He päätyivät harrastamaan seksiä Moosen vessassa. Myöhemmin Joanna kiinnostui Mikistä, mutta Miki torjui hänet Marikan vuoksi.

## Elämää Pihlajakadulla

### Elämä ennen Pihlajakatua
Vuonna 2024 paljastui, että Joannan entinen nimi on Sanna Heikkinen. Joanna (silloinen Sanna) asui 20 vuotta aiemmin nykyisen ex-puolisonsa Vesa Järvelän kanssa. Eräänä iltana he tulivat humalaisina juhlista kotiin. Vesa halusi harrastaa seksiä Sannan kanssa, mutta Sanna oli väsynyt ja vastusteli. Lopulta Vesa raiskasi Sannan. Näin Mira Angervuo sai alkunsa. Sanna lähti pois Vesan luota, alkoi työskentelemään poliisina ja vaihtoi nimekseen Joanna Lumijoki.

### Suhde Lasseen, Violan ja Miran auttaminen ja vankilatuomio
Joannan muutettua Amandaan, alkoi hänen ja Lasse Sievisen välillä kipinöidä. Joanna melkein ampui Lassea metsällä luullen tätä rusakoksi. Myöhemmin pari alkoi tapailla. Lasse sai kuitenkin kuulla Joannan olleen sängyssä Jere Sievisen kanssa ja raivostui, jonka jälkeen Joanna jätti Lassen. Joanna tajusi myöhemmin välittävänsä Lassesta yhä ja tehneensä virheen jättäessään tämän, joten palasivat yhteen. Pari erosi uudestaan, kun selvisi Lassen auttaneen Miraa, Violaa ja Nellaa piileskelemään poliisilta liittyen Matti Virtasen kuolemaan. Hän alkoi tutkimaan Elina Taalasmaan yliajoa, johon Noel oli lavastanut Akin syylliseksi. Joanna ei uskonut Akin syyllisyyteen, mutta Noelin murhan yrityksestä Elina joutui poliisilaitokselle. Akilla ja Joannalla oli lyhyt suhde, mutta Camillan herättyä koomasta Aki päätti palata tämän kanssa yhteen. Joannakin palasi pian Lassen luo tajuttuaan rakastavansa tätä edelleen.

### Raskaustesti ja ero Lassesta
Myöhemmin Joanna pelkäsi olevansa raskaana ja teki työparinsa Lindan tukemana raskaustestin, joka osoittautui negatiiviseksi. Sekä Joanna että Lasse olivat tyytyväisiä testitulokseen, mutta Lasse halusi tietää, miksi Joanna ei halua omia lapsia. Tämän seurauksena Joanna tunnusti tehneensä nuorena abortin. Pian hän kuitenkin kertoi Lindalle, ettei ollut rehellinen Lasselle ja valehteli asiasta. Tätä ei kuitenkaan avattu enempää, kunnes myöhemmin paljastui Joannan olevan Mira Angervuon äiti ja täten Ilo Angervuon isoäiti. Hän otti lopputilin poliisiasemalta, ja erosi Lassesta, koska ei halunnut kertoa tälle Mirasta.

### Suhde Henrikiin, raskaus ja lähtö
Erottuaan Lassesta Joanna asui hotellissa, ja päätyi auttamaan Henrik Ekholmia tämän katastrofiksi osottautuneilla treffeillä. Pari päätyi sänkyyn, ja heille syntyi seksisuhde. Joanna ei halunnut tehdä suhteesta virallista tai kertoa siitä eteenpäin, ja pari jatkoi salassa. Joanna sai myös töitä Moosesta, ja muutti Lindan sekä Mariannan kämppikseksi Pihlajakadulle. Myöhemmin Joanna huomasi järkytyksekseen olevansa raskaana, ja päätti olla kertomatta tästä Henrikille. Hän päätti lähteä Helsingistä saadakseen miettiä rauhassa, mitä tekisi raskautensa suhteen.

### Paluu ja oikeudenkäynti
Joanna palasi sarjaan toukokuussa 2025. Hän soitti Lindalle ja sanoi tarvitsevansa apua ja että on ex-puolisonsa Vesa Järvelän kotona. Lopulta paljastui, että Joanna oli saanut keskenmenon. Tämän jälkeen Joanna meni Vesan kotiin. Vesa yritti jälleen raiskata Joannan, mutta Joanna löi tätä kynttilänjalalla päähän. Vesa tippui portaat alas ja kuoli elvytysyrityksistä huolimatta. Joanna halusi hävittää Vesan ruumiin Lindan avulla, mutta Linda epäröi ratkaisuaan. Linda lupasi auttaa, mutta lopulta Joanna päätti antautua poliisille. Myöhemmin Joanna tuomittiin Vesan taposta 2 vuoden ehdottomaan vanheusrangaistukseen.

### Vankilaelämää ja salainen operaatio
Vankilassa Joanna sai turpiinsa, koska muut vangit tiesivät hänen toimineen poliisina aikaisemmin. Hän oli lähellä saada uuden iskun kasvoihinsa, kun aikaisemmin huumerikoksista tuomittu Kikka Granberg tuli yllättäen väliin. Joanna tajusi voivansa kenties hyötyä Kikan kanssa kaveeraamisesta ja he alkoivat liikkua kimpassa. Myöhemmin Joanna tajusi Kikan puheista, että hänen eksänsä ja Lindan nykyinen miesystävä Aki Nikkinen myi Kikalle huumeita, minkä Kikka myös vahvisti Lindan tullessa tapaamaan häntä. Tämän johdosta Linda jätti Akin. Tapahtumista viisastuneena Joanna lähetti Lindalle kiristysviestin Kikan salapuhelimesta (jonka vartija oli Kikalle antanut maksua vastaan) ja pakotti Lindaa käräyttämään Akin tai muuten hän tekisi sen Kikan kanssa, jotta pääsisi aikaisemmin koevapauteen. Pian tämän jälkeen selvisi Kikan olevan ihastunut Joannaan tämän kysyessä vastapalvelusta puhelimen lainasta, johon Kikka sanoi "riippuu siitä, miten haluat maksaa". Joanna heterona kieltäytyi "luonnossa" maksamisesta. Linda ei kuitenkaan pystynyt käräyttämään rakastamaansa miestä vaan pyysi Joannaa keksimään jotain muuta. Joanna oli aikaisemmin huomannut, että vankilan vartija oli välittänyt Kikalle huumeita ja he sopivat Lindan kanssa,  että Joanna käräyttääkin Kikan ja vartijan, eikä Akia. Joanna keksikin pian suunnitelman: hän hankkisi Kikan luottamuksen esittämällä tälle ihastunutta. Joanna valehteli Kikalle Lindan suostuneen Akin käräyttämiseen, jolloin myös Kikka uskoi pääsevänsä nopeammin pois vankilasta. Myöhemmin hän päätyi suutelemaan Kikkaa. Joanna kertoi pian Lindalle Kikan tunteista sekä omasta suunnitelmastaan ja he sopivat etenevänsä hitaasti. Kikka alkoi kuitenkin epäilemään Joannan motiiveja tämän kysellessä hiljattain nähdystä huumeiden välityksestä. Häivyttääkseen Kikan epäilyt Joanna vietteli tämän seksiin minkä jälkeen Kikka tunnusti Joannalle vankilan huumekuviot. Kikka jopa pyysi alustavasti Joannaa mukaan liiketoimintaansa ja suunnitelmansa mukaisesti Joanna suostui tähän.
Myöhemmin Linda toi Joannalle pienen mikrofonin salakuuntelua varten saatuaan kuulla että vartija on tuomassa vankilaan uutta huumelastia. Vartija halusi kuitenkin tavata Joannan ensin, koska epäili tämän motiiveja ja löysi pian tämän paidan alta mikrofonin. Kikka oli aivan ihmeissään tästä ja oli jo viemässä Joannaa pesutuvalle vartijan kanssa, kunnes vangiksi naamioitunut Linda otti aseen esille. Vartija ja Kikka pidätettiin, ja Joanna pääsi sopimuksen mukaan koevapauteen.

### Joanna iskee silmänsä Kristianiin ja koevapauden haasteet
Nilkkapannalla sonnustautunut Joanna päätyi Amandan asukkaaksi ja iski silmänsä uuteen naapuriinsa Kristianiin. He päätyivät seuraavien viikkojen aikana useasti sänkyyn ja pian Kristian halusi Joannan kanssa vakavampaa tapailua, mitä Joanna taasen ei halua. Rikosrekisterinsä vuoksi Joannalla on ollut vaikeuksia saada töitä, hän on jopa tehnyt majatalo Amandassa remppaa voidakseen maksaa työllä asumisensa kyseisessä paikassa. Joanna sai pian tietää Daniela Axelssonilta tämän raskaudesta, ja hysterektomian läpikäyneenä murtui tästä uutisesta. Danielan saadessa tietää syyn Joannan käytökseen, päätti hän korvata aiheuttamansa mielipahan suostuttelemalla miehensä Noelin ottamaan Joannan töihin Axelsson Companylle. Noel päätti antaa entiselle asiakkaalleen uuden mahdollisuuden ja näin Joannasta tuli firman tilojen siivooja.

## Suhteet
*Vesa Järvelä: suhde, päättynyt. Yhteinen tytär Mira, joka sai alkunsa Vesan raiskattua Joannan, kuollut
*Miki Kajander: harrastivat seksiä muutamaan otteeseen
*Lasse Sievinen: suhde, päättynyt, palasivat myöhemmin yhteen, nykyään eronneet
*Aki Nikkinen: suhde, päättynyt
*Henrik Ekholm: seksisuhde, päättynyt
*Kikka Granberg: ihastus Kikan puolelta. Joanna teeskenteli ihastunutta saadakseen todisteita Kikkaa vastaan ja vietteli tämän jopa sänkyyn asti, myöhemmin kulissisuhde Joannan puolelta, päättynyt
*Kristian Harju: harrastaneet seksiä muutaman kerran
*Noel Axelsson: suhde

## Lähteet